**OZNÁMENIE O ZAČATÍ PRÍPRAVNÝCH TRHOVÝCH KONZULTÁCIÍ a predbežné zapojenie záujemcov**

**k plánovanej zákazke zriadenej prostredníctvom nadlimitného DNS na:**

**„Zabezpečenie licenčného modulu pre knižnicu informácií o kybernetických hrozbách, analýze hrozieb a posudzovanie hrozieb – Threat Intelligence Platforma“**

podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Identifikácia verejného obstarávateľa:**

Ministerstvo investícií, regionálneho rozvoja a informatizácie Slovenskej republiky

Pribinova 25, 811 09 Bratislava

IČO: 50349287

Kontaktná osoba za vecného gestora: Mgr. Filip Tubler, Ing. Jozef Gocal MSc.

e-mail: [filip.tubler@mirri.gov.sk](mailto:filip.tubler@mirri.gov.sk) , [jozef.gocal@mirri.gov.sk](mailto:jozef.gocal@mirri.gov.sk)

tel. č.: + 421 2 20 92 8558

Kontaktná osoba za verejné obstarávanie: Mgr. Martin Nociar

e-mail: martin.nociar@mirri.gov.sk

Adresa hlavnej stránky verejného obstarávateľa /URL/: <https://www.mirri.gov.sk/>

**Predmet prípravných trhových konzultácií:**

Predmetom plánovaného verejného obstarávania je obstaranie licenčného modulu za použitia dynamického nákupného systému na predmet **Knižnice informácií o kybernetických hrozbách, analýze hrozieb a posudzovanie hrozieb – Threat Intelligence Platforme.**

**Identifikácia predmetu obstarávania podľa CPV kódov:**

72222300-0 - Služby informačných technológií

**Účel prípravných trhových konzultácií a predbežného zapojenia záujemcov**

Ministerstvo investícií, regionálneho rozvoja a informatizácie Slovenskej republiky (ďalej len „MIRRI“) ako verejný obstarávateľ podľa § 7 ods. 1 písm. a) zákona o verejnom obstarávaní uskutočňuje prípravné trhové konzultácie podľa § 25 zákona o VO plánovanú čiastkovú zákazku, ktorá bude vyhlásená prostredníctvom zriadeného dynamického nákupného systému.

Účelom prípravných trhových konzultácií a predbežného zapojenia záujemcov (ďalej len „PTK“) je spresnenie technických požiadaviek pre dodanie TIP slovenským sprostredkovateľom, jej technická a odborná implementácia do zdieľanej platformy na strane objednávateľa, implementačná a post- implementačná fáza a získania informácií týkajúcich sa obchodných a zmluvných podmienok dodania licenčného modulu.

Verejný obstarávateľ za účelom PTK osloví hospodárske subjekty, ktoré boli zaradené do DNS na

„Služby informačných technológií“.

Účasť na PTK je dobrovoľná a oslovený záujemca sa môže slobodne rozhodnúť, či využije/nevyužije možnosť zúčastniť sa PTK. Záujemca, ktorý sa zúčastní PTK si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 zákona o verejnom obstarávaní; hospodárske subjekty, ktoré sa zúčastnia PTK, sa môžu zúčastniť pripravovaných čiastkových zákaziek verejného obstarávania a predložiť ponuku.

1. Oslovený hospodársky subjekt najneskôr do 23.08. 2023 do 16:00 hod. zašle odpovede na otázky uvedené v Prílohe č. 6 Dotazník TIP, a to elektronicky formou e-mailu na kontaktné osoby zodpovedné za verejné obstarávanie uvedené v bode 1. tohto oznámenia, a to [filip.tubler@mirri.gov.sk](mailto:filip.tubler@mirri.gov.sk) , [jozef.gocal@mirri.gov.sk](mailto:jozef.gocal@mirri.gov.sk), [martin.nociar@mirri.gov.sk](mailto:martin.nociar@mirri.gov.sk).
2. Cieľom PTK je písomne zodpovedať min. rozsah otázok uvedený v Prílohe č. 7 tohto oznámenia. Verejný obstarávateľ od účastníkov PTK očakáva participáciu a predkladanie návrhov, pripomienok a odporúčaní v súvislosti s plánovanými čiastkovými zákazkami, ktoré budú vyhlásené verejným obstarávateľom.
3. Odpovede na otázky uvedené v Prílohe č.6 Dotazník TIP budú predkladané v slovenskom jazyku; verejný obstarávateľ bude akceptovať aj odpovede v českom jazyku (ak relevantné).
4. Súčasťou PTK je aj opis požiadaviek predmetu zákazky v anglickom jazyku a implementačný protokol v anglickom jazyku. Verejný obstarávateľ pristúpil k tomuto kroku, aby zamedzil a predišiel možnej zmätočnosti, ktoré mohla vzniknúť prekladom špecifických technických parametrov, požiadaviek a funkcionalít v rozsahu požadovaných funkčných a nefunkčných požiadaviek. Verejný obstarávateľ bude v procese verejného obstarávania pokračovať so slovenským variantom opisu požiadaviek predmetu zákazky, anglická verzia má iba informatívny charakter rovnako ako Príloha č.7 Použité skratky.

**Priebeh prípravných trhových konzultácií**

* 1. PTK budú prebiehať výlučne písomne formou mailovej komunikácie. Verejný obstarávateľ všetkým záujemcom, ktorým bola formou e-mailu zaslaná žiadosť o účasť na PTK zároveň oznámi dátum a čas doručenia odpovedí na otázky podľa Prílohy č.6 tohto oznámenia. Termín doručenia vypracovaných otázok k PTK je do 23.08.2023 do 16:00 hod.
  2. Po doručení všetkých odpovedí od účastníkov PTK verejný obstarávateľ predložené odpovede použije pre účely záznamu z PTK, ktorý bude publikovaný na webovom sídle verejného obstarávateľa v anonymizovanej podobe pred vyhlásením budúcej čiastkovej zákazky verejného obstarávania prostredníctvom zriadeného dynamického systému.
  3. Záujemcovia svoje otázky, návrhy alebo pripomienky zasielajú výlučne na e-mailovú adresu: [filip.tubler@mirri.gov.sk](mailto:filip.tubler@mirri.gov.sk) , [jozef.gocal@mirri.gov.sk](mailto:jozef.gocal@mirri.gov.sk), [martin.nociar@mirri.gov.sk](mailto:martin.nociar@mirri.gov.sk) a to najmä zaslaním vyplnenej Prílohy č. 6 Dotazník tohto oznámenia – Okruh otázok a okruh tém na diskusiu.
  4. Verejný obstarávateľ vyhodnotí získané informácie a poznatky z PTK a následne môže tieto informácie zohľadniť pri finalizovaní budúcich opisov k vyhláseniu čiastkovej zákazky.

**Poskytnuté dokumenty**

Bližšie informácie o predmete PTK sa nachádzajú v samostatných prílohách tejto výzvy.

V rámci PTK predkladá Národná banka Slovenska účastníkom súbor dokumentov, informácií a požiadaviek za účelom umožnenia prípravy účastníka na PTK.

**Náklady spojené s PTK**

Všetky náklady a výdavky spojené s účasťou na PTK znáša účastník PTK bez akéhokoľvek finančného nároku na verejného obstarávateľa.

**Ďalšie informácie**

Verejný obstarávateľ prehlasuje, že v spojitosti s prípravnými trhovými konzultáciami prijme primerané opatrenia v takom rozsahu, aby nedošlo k narušeniu hospodárskej súťaže.

Verejný obstarávateľ zverejnil dokumenty a bližšie informácie k PTK, ktoré sú voľne prístupné na webovom sídle MIRRI na adrese:

<https://www.mirri.gov.sk/ministerstvo/pripravne-trhove-konzultacie/index.html>

**Prílohy**

Príloha č. 1 – Prihlasovací formulár TIP

Príloha č. 2 – Protokol pre Implementáciu TIP

Príloha č. 3 – Protokol pre Implementáciu TIP v anglickom jazyku

Príloha č. 4 – Špecifikácia požiadaviek služieb pre TIP

Príloha č. 5 – Špecifikácia požiadaviek služieb pre TIP v anglickom jazyku

Príloha č. 6 – Dotazník TIP

Príloha č. 7 – Použité skratky TIP

Príloha č. 8 – Licenčná zmluva-návrh TIP

Príloha č. 9 – Opis predmetu zákazky